b"\n_START_ARTICLE_\nAccident del Costa Concordia\n_START_SECTION_\nRescat del vaixell\n_START_PARAGRAPH_\nEl maig de 2012, es va anunciar l'inici de les operacions per part del consorci italoameric\xc3\xa0 Titan-Micoperi per reflotar el vaixell, amb un cost total de 236 milions d'euros; posteriorment es va anunciar que el cost de les tasques de reflotaci\xc3\xb3 ascendirien a uns 300 milions d'euros.  El setembre de 2013 es va iniciar el redre\xc3\xa7ament del vaixell,  encallat en el lloc de l'accident, anunciant-se en qualsevol cas que romandria a Giglio fins a la primavera de 2014._NEWLINE_El 17 de setembre de 2013 el vaixell va ser adre\xc3\xa7at i col\xc2\xb7locat sobre una plataforma recolzada en el llit mar\xc3\xad en un proc\xc3\xa9s que va durar 19 hores. El cost de l'operaci\xc3\xb3 va ser de 600 milions d'euros. S'esperava que el vaixell pogu\xc3\xa9s ser completament retirat de Giglio a la primera meitat de 2014, per\xc3\xb2 el pla se'n va sortir de data i va tenir lloc a la segona meitat, justament el dimecres 23 de juliol de 2014, a les 11.15 hores, despr\xc3\xa9s d'aix\xc3\xb2 va ser condu\xc3\xaft cap al dip\xc3\xb2sit de ferralla de G\xc3\xa8nova, al nord-oest d'It\xc3\xa0lia. El casc va ser remolcat a trav\xc3\xa9s del Canal de C\xc3\xb2rsega, on ser\xc3\xa0 desballestat."